

**Obecné zastupiteľstvo obce Tureň**

v súlade s ustanovením § 6 ods. 2 Zákona č. 369/1990 Zb. o obecnom zriadení v znení neskorších predpisov a ustanoveniami zákona č. 447/2015 Z. z., v znení jej neskorších predpisov, o miestnom poplatku za rozvoj vydáva tonto

**Všeobecne záväzné nariadenie**

**č. 3/2023**

**o určení výšky miestneho poplatku za rozvoj na kalendárny rok 2024**

**Návrh tohto všeobecne záväzného nariadenia (VZN)**

Vyvesený na úradnej tabuli obce dňa: 27.11.2023

Dátum začiatku lehoty na pripomienkové konanie: 27.11.2023

Dátum ukončenia pripomienkového konania: 12.12.2023

VZN na ktorom sa uznieslo Obecné zastupiteľstvo: 14.12.2023

Vyhlásené vyvesením na úradnej tabuli obce dňa: 15.12.2023

**Nadobúda účinnosť dňom: 01.01.2024**

 **Čl. 1**

 **Úvodné ustanovenia**

1. Obecné zastupiteľstvo v Turni podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 2 zákona č. 447/2015 Z. z., v znení neskorších predpisov, o miestnom poplatku za rozvoj z a v á d z a s účinnosťou od 1. januára 2020 miestny poplatok za rozvoj a týmto nariadením sa určuje výška sadzby poplatku v členení podľa stavieb; .

1. Toto všeobecne záväzné nariadenie upravuje podmienky určovania a vyberania miestneho poplatku za rozvoj na území obce Tureň.

**Čl. 2**

**Vymedzenie predmetu poplatku a poplatníka**

1. Predmetom poplatku za rozvoj je pozemná stavba na území obce, na ktorú je vydané právoplatné stavebné povolenie, ktorým sa povoľuje stavba.
2. Poplatníkom je na účely tohto VZN fyzická osoba alebo právnická osoba, ktorá je ako stavebník uvedená v stavebnom povolení.
3. Predmetom poplatku za rozvoj je stavba podľa odseku 1, ak jej uskutočnením vznikne nová alebo ďalšia podlahová plocha v nadzemnej časti stavby. Odstránením stavby sa podlahová plocha nadzemnej časti pôvodnej stavby odpočítava od novovzniknutej podlahovej plochy realizovanej stavby za predpokladu, že nadväzujúce stavebné povolenie nadobudne právoplatnosť najneskôr do štyroch rokov odo dňa nadobudnutia právoplatnosti rozhodnutia, ktorým sa nariaďuje alebo povoľuje odstránenie stavby.

**Čl. 3**

**Základ poplatku a určenie poplatníka**

1. Základom poplatku za rozvoj je výmera nadzemnej časti podlahovej plochy realizovanej stavby v m2. Za podlahovú plochu nadzemnej časti stavby sa považuje súčet výmery všetkých miestností v nadzemných podlažiach stavby.

1. Poplatníkom je fyzická osoba alebo právnická osoba, ktorej bolo ako stavebníkovi vydané stavebné povolenie, rozhodnutie o povolení zmeny stavby pred jej dokončením, rozhodnutie o dodatočnom povolení stavby alebo ktorá ako stavebník ohlásila stavbu stavebnému úrad.

1. Poplatníkom nie je obec, alebo samosprávny kraj alebo štát, ktorá ako stavebník uskutočňuje stavbu na svojom území.

1. Ak uskutočňuje stavbu viac stavebníkov uvedených v právoplatnom stavebnom povolení, rozhodnutí o povolení zmeny stavby pred jej dokončením, rozhodnutí o dodatočnom povolení stavby alebo ohlásení stavby stavebnému úradu, poplatníkom je každý stavebník v rovnakom pomere, ak sa nedohodnú inak. Ak sa všetci poplatníci dohodnú, poplatníkov zastupuje jeden z nich (ďalej len „zástupca“) a ostatní poplatníci ručia za poplatok za rozvoj v rovnakom pomere, pričom túto skutočnosť zástupca písomne oznámi obci najneskôr v deň vzniku poplatkovej povinnosti.

**Čl. 4**

**Výpočet poplatku za rozvoj**

1. Poplatok za rozvoj sa vypočíta ako súčin základu poplatku podľa § 6 znížený o 60 m2 a sadzby poplatku za rozvoj platnej v čase vzniku poplatkovej povinnosti podľa § 4ods. 1.

1. Ak sa stavba realizuje na viaceré účely a obec ustanovila rôzne sadzby poplatku za rozvoj podľa § 7 ods. 2, základ poplatku podľa § 6 sa zníži o 60 m2 z výmery podlahovej plochy s najväčším podielom na celkovej ploche stavby. Poplatok za rozvoj sa vypočíta ako súčet pomerných častí poplatku za rozvoj, pričom pomerná časť poplatku za rozvoj sa vypočíta ako súčin sadzby poplatku za rozvoj podľa § 7 ods. 2 a podlahovej plochy na príslušný účel využitia stavby.

1. Ak je v stavebnom povolení, rozhodnutí o povolení stavby pred jej dokončením, rozhodnutí o dodatočnom povolení stavby alebo v ohlásení stavby stavebnému úradu uvedených viacero stavebných objektov, ktoré sú predmetom poplatku za rozvoj, na účely výpočtu poplatku za rozvoj sa považujú za jednu stavbu.

1. V prípade, ak vznikne stavebníkovi poplatková povinnosť podľa tohto zákona v súvislosti s vydaným rozhodnutím o povolení zmeny stavby pred jej dokončením, ktorým sa rozširuje rozsah stavebného povolenia, ktoré nepodliehalo poplatkovej povinnosti podľa tohto zákona, základom poplatku za rozvoj je kladný rozdiel výmery nadzemnej časti podlahovej plochy realizovanej stavby v m2 , vyplývajúci z vydaného rozhodnutia o povolení zmeny stavby pred jej dokončením a stavebného povolenia.

**Čl. 5**

**Sadzba poplatku**

Správca dane určuje na **území obce Tureň** sadzbu poplatku za rozvoj za každý aj začatý m2 podlahovej plochy nadzemnej časti stavby

* 1. **35,00 eur** za stavby na bývanie – rodinný dom, **35,00 eur** za bytový dom
	2. **25,00 eur** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
	3. **25,00 eur** za priemyselné stavby a stavby využívané na skladovanie vrátane stavieb na vlastnú administratívu
	4. **25,00 eur** za stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou
	5. **25,00 eur** za ostatné stavby.

**Čl. 6**

**Vznik a zánik poplatkovej a oznamovacej povinnosti**

1. Poplatková povinnosť vzniká dňom právoplatnosti stavebného povolenia.
2. Poplatková povinnosť zaniká dňom, ktorým stavebné povolenie stratilo platnosť, ak súčasne poplatník nezačal stavbu realizovať.
3. Ak má stavba slúžiť na viaceré účely, poplatník je povinný oznámiť obci najneskôr v deň vzniku poplatkovej povinnosti výmeru podlahovej plochy nadzemnej časti stavby podľa príslušného účelu využitia podlahovej plochy.
4. Obec môže po vzniku poplatkovej povinnosti vyzvať poplatníka na podanie oznámenia o výmere podlahovej plochy nadzemnej časti realizovanej stavby v štruktúre podľa prílohy zákona, pričom výmeru podlahovej plochy nadzemnej časti stavby potvrdí aj projektant stavby.
5. Ak poplatník na základe výzvy obce nepredloží údaje o podlahovej ploche nadzemnej časti realizovanej stavby podľa odseku 4, obec poplatníka písomne vyzve na jej splnenie v primeranej lehote. Ak poplatník ani na základe písomnej výzvy nepredloží údaje o podlahovej ploche nadzemnej časti realizovanej stavby, obec zistí základ poplatku za rozvoj a určí poplatok za rozvoj podľa pomôcok. Na postup obce pri určovaní poplatku za rozvoj podľa pomôcok sa vzťahuje osobitný predpis.

**Čl. 7**

**Vyrubenie poplatku a splatnosť**

1. Poplatok vyrubí obec Tureň rozhodnutím.

1. Ak bolo po vyrubení poplatku za rozvoj poplatníkovi vydané rozhodnutie o povolení stavby pred jej dokončením alebo rozhodnutie o dodatočnom povolení stavby, obec vyrubí poplatok za rozvoj novým rozhodnutím. Novým rozhodnutím sa pôvodné rozhodnutie ruší, pričom už zaplatený poplatok za rozvoj vyrubený pôvodným rozhodnutím sa započítava na úhradu poplatku za rozvoj vyrubeného novým rozhodnutím.

1. Vyrubený poplatok je splatný do 15 dní odo dňa nadobudnutia právoplatnosti rozhodnutia.

1. Obec môže určiť na základe žiadosti poplatníka platenie poplatku za rozvoj v splátkach. Splátky sú splatné v lehotách určených obcou v rozhodnutí, ktorým sa o platení v splátkach rozhoduje; proti tomuto rozhodnutiu sa nemožno odvolať.

**Čl. 8**

**Vrátenie poplatku**

1. Ak poplatník neoznámi zánik poplatkovej povinnosti do 60 dní odo dňa jej zániku, nárok na vrátenie poplatku zaniká.

1. Obec vráti poplatok na základe žiadosti do 60 dní odo dňa právoplatnosti rozhodnutia o vrátení poplatku.

**Čl. 9**

**Záverečné ustanovenia**

1. Obec môže vyrubiť poplatok prvýkrát na stavbu, na ktorú bolo vydané stavebné povolenie po účinnosti tohto Všeobecne záväzného nariadenia.
2. Ostatné vzťahy neupravené týmto Všeobecne záväzným nariadením sa riadia zákonom o poplatku za rozvoj a ostatnými príslušnými právnymi predpismi platnými na území Slovenskej republiky.
3. Toto nariadenia bolo schválené na rokovaní obecného zastupiteľstva obce Tureň dňa 14.12.2023 uznesení č. 65/2023
4. Dňom nadobudnutia účinnosti tohto všeobecného záväzného nariadenia stráca účinnosť VZN 1/2019 o miestnych daniach zo dňa 01.01.2020.
5. Toto nariadenie nadobúda účinnosť dňom 01.01.2024.

 ............................................

Dominik Cisár

 starosta obce